Document ID: 32009R1093

UREDBA KOMISIJE (ES) št. 1093/2009
z dne 13. novembra 2009
o spremembi Priloge V k Uredbi Sveta (ES) št. 1342/2007 v zvezi s količinskimi omejitvami nekaterih jeklenih izdelkov iz Ruske federacije
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1342/2007 z dne 22. oktobra 2007 o upravljanju nekaterih omejitev za uvoz nekaterih jeklenih izdelkov iz Ruske federacije (1) in zlasti člena 5 Uredbe,
ob upoštevanju naslednjega:
(1)
Evropska skupnost in Ruska federacija sta 26. oktobra 2007 sklenili sporazum o trgovini z nekaterimi jeklenimi izdelki (2) („Sporazum“).
(2)
Člen 3(3) Sporazuma določa, da se neizrabljene količine za določeno leto lahko prenesejo v naslednje leto do največ 7 % ustrezne količinske omejitve, določene v Prilogi II k Sporazumu.
(3)
Rusija je, tako kot leta 2008, obvestila Skupnost, da namerava uveljaviti določbe iz člena 3(3) v roku, določenem s Sporazumom. Količinske omejitve za leto 2009, ki izhajajo iz zahteve Rusije, je primerno prilagoditi.
(4)
Člen 10 določa, da se z vsakoletnim podaljšanjem količine za vsako skupino izdelkov povečajo za 2,5 %.
(5)
Zato je treba Uredbo (ES) št. 1342/2007 ustrezno spremeniti -
SPREJELA NASLEDNJO UREDBO:
Člen 1
Količinske omejitve za leto 2009 iz Priloge V k Uredbi (ES) št. 1342/2007 se nadomestijo z omejitvami iz Priloge I k tej uredbi.
Člen 2
Količinske omejitve za leto 2010, ki so posledica uporabe člena 10(1) Sporazuma med Evropsko skupnostjo in Rusko federacijo iz leta 2007 o trgovini z nekaterimi jeklenimi izdelki, so navedene v Prilogi II k tej uredbi.
Člen 3
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 13. novembra 2009

Labels: 18
3
1